明日阻雪不得行蓋冬至前一日也
作者：李之儀
朝代：宋

paragraphs: 纔冬即欲雪，醖釀非不久。
旅館黄昏風，半夜忽如晝。
天公時謔戲，不在我先後。
兒心見期心，咫尺弗得就。
密洒良未已，兀坐幾忍灸。
遂令相逢心，感慨若奔輳。
紅爐慘無光，短氣猶發餾。
況茲嚴報本，供衛何所售。
風威果能神，排斥勿宿留。
非獨寸草榮，萬里同錦繡。